wannaphong/clean_thaiwikipedia huggingface dataset:
# เอบา เปรอน
มาริอา เอบา ดัวร์เต เด เปรอน (7 พฤษภาคม ค.ศ. 1919 – 26 กรกฎาคม ค.ศ. 1952) เป็นผู้นำการเมืองของประเทศอาร์เจนตินา เป็นภริยาคนที่ 2 ของประธานาธิบดีฆวน เปรอน (ค.ศ. 1895–1974) และเป็นสุภาพสตรีหมายเลขหนึ่งของอาร์เจนตินาระหว่างปี ค.ศ. 1946 จนกระทั่งเสียชีวิต 

เธอเกิดในหมู่บ้านโลสโตลโดส ชนบทในอาร์เจนตินา เมื่อปี ค.ศ. 1919 เป็นลูกคนสุดท้องในบรรดา 5 คน ปี ค.ศ. 1934 เมื่ออายุ 15 ปี เธอเดินทางมายังเมืองหลวงของประเทศกรุงบัวโนสไอเรส ประกอบอาชีพนักแสดงละครเวที ละครวิทยุและนักแสดงภาพยนตร์ เธอพบกับพันเอก ฆวน เปรอน เมื่อวันที่ 22 มกราคม ค.ศ. 1944 ที่บัวโนสไอเรสในงานการกุศลที่ลูนาพาร์กสเตเดียม เพื่อช่วยเหลือผู้ประสบภัยแผ่นดินไหวที่เมืองซานฆวน ประเทศอาร์เจนตินา ทั้งคู่แต่งงานในปีถัดมา ในปี ค.ศ. 1946 ฆวน เปรอนได้รับเลือกตั้งเป็นประธานาธิบดีแห่งอาร์เจนตินา

เอบา เปรอน ปรากฏในวัฒนธรรมสมัยนิยมนานาชาติFraser & Navarro (1996). โดยมากรู้จักในละครเพลง Evita (1976)Brantley, Ben. In London, a Pious 'Evita' for a Star-Struck Age. New York Times: 3 July 2006.
# เขตอาโอบะ (โยโกฮามะ)
เขตอาโอบะ  เป็นเขตหนึ่งของนครโยโกฮามะ จังหวัดคานางาวะ ณ วันที่ 1 กุมภาพันธ์ ค.ศ. 2023 มีจำนวนประชากร 310,271 คน

 แหล่งข้อมูลอื่น 
 
 สำนักงานเขตอาโอบะ
 สถิตินครโยโกฮามะ 

อาโอบะ
# เลอเฟิน
เลอเฟิน , ลูแว็ง  หรือ เลอเวิน  เป็นเมืองในประเทศเบลเยียมและเป็นเมืองหลวงของจังหวัดเฟลมิชบราบันต์ ตั้งอยู่บริเวณใจกลางของจังหวัด ห่างจากกรุงบรัสเซลส์ประมาณ 25 กิโลเมตร มีประชากรประมาณ 97,000 คน

เลอเฟินเป็นที่ตั้งของ Anheuser-Busch InBev บริษัทผลิตเบียร์ที่ใหญ่ที่สุดในโลก มหาวิทยาลัยคาทอลิกเลอเฟิน (Katholieke Universiteit Leuven) ซึ่งเป็นมหาวิทยาลัยที่ใหญ่และเก่าแก่ที่สุดในกลุ่มประเทศแผ่นดินต่ำ และสถาบันปรัชญาชั้นสูง (Higher Institute of Philosophy) ซึ่งมีชื่อเสียงโดยเฉพาะการเก็บรักษาผลงานของเอ็ดมุนด์ ฮัสเซิร์ล นักปรัชญาชาวเยอรมันไว้อย่างถาวร

 เมืองแฝดและเมืองพี่น้อง 
: เซร์โทเคนบอส
: แรน
: ลือเดนไชด์
: กรากุฟ
นอกจากเมืองแฝดเหล่านี้ยังมีความสัมพันธ์ที่เป็นมิตรกับเมืองในประเทศต่างๆ ไว้ โดยทำสัญญามิตรภาพอย่างเป็นทางการกับเมืองดังนี้
: ไถหนาน
: สเตลเลนบอช
: คริสเตียน

 แหล่งข้อมูลอื่น 

 เว็บไซต์อย่างเป็นทางการของเลอเฟิน
# ตำบลนครหลวง
นครหลวง เป็นตำบลในอำเภอนครหลวง จังหวัดพระนครศรีอยุธยา พื้นที่ทั้งหมดอยู่ในเขตของเทศบาลตำบลนครหลวง โดยเป็นที่ตั้งของที่ว่าการอำเภอ และเป็นที่ตั้งของปราสาทนครหลวง วันที่ 8 มีนาคม พ.ศ. 2478
thumb|275x275px|ปราสาทนครหลวง

 ที่ตั้งและอาณาเขต 
ตำบลนครหลวงมีอาณาเขตติดต่อกับเขตการปกครองข้างเคียง ดังนี้ วันที่ 22 ธันวาคม พ.ศ. 2540
 ทิศเหนือ ติดต่อกับตำบลแม่ลา และตำบลพระนอน
 ทิศตะวันออก ติดต่อกับตำบลบ้านชุ้ง
 ทิศใต้ ติดต่อกับตำบลปากจั่น
 ทิศตะวันตก ติดต่อกับตำบลบางระกำ และตำบลบางพระครู
  ประวัติ 
ปี พ.ศ. 2490 ขุนปฐมประชากร ผู้ว่าราชการจังหวัดพระนครศรีอยุธยา ได้ประกาศแยกพื้นที่หมู่ 8–9 บ้านบางพระครู และหมู่ 10 บ้านชะอม ของตำบลนครหลวง ตั้งเป็น ตำบลบางพระครู วันที่ 10 มิถุนายน พ.ศ. 2490 และพ.ศ. 2494 พระราชญาติรักษา ผู้ว่าราชการจังหวัดพระนครศรีอยุธยา และพระยารามราชภักดี ปลัดกระทรวงมหาดไทย ทำหน้าที่แทนรัฐมนตรีว่าการกระทรวงมหาดไทยในขณะนั้น ได้พิจารณาโอนท้องที่หมู่ 7 บ้านเสื่อ เฉพาะฝั่งตะวันออกของแม่น้ำป่าสัก ของตำบลบางระกำ มาขึ้นกับตำบลนครหลวง โดยตั้งเป็นหมู่ 8 ตำบลนครหลวง วันที่ 17 กรกฎาคม พ.ศ. 2494

ปี พ.ศ. 2499 นายสุทัศน์ สิริสวย ผู้ว่าราชการจังหวัดพระนครศรีอยุธยา ร่วมกับกำนันตำบลนครหลวง ผู้ใหญ่บ้านและผู้นำชุมชน ได้พิจารณาพื้นที่ฝั่งตะวันตกบางส่วนริมแม่น้ำป่าสัก ได้แก่ ตำบลบางพระครู ตำบลบางระกำ และพื้นที่ฝั่งตะวันออกริมแม่น้ำป่าสักของตำบลนครหลวง เป็นพื้นที่ตั้งของศูนย์ราชการอำเภอแม่ริม เป็นที่ชุมนุมชนหนาแน่น มีตลาด สถานีอนามัย จึงตั้งเป็น สุขาภิบาลนครหลวง ในปี พ.ศ. 2500 วันที่ 7 มกราคม พ.ศ. 2500 และปี พ.ศ. 2542 สุขาภิบาลนครหลวงได้รับการจัดตั้งขึ้นเป็นเทศบาลตำบล วันที่ 24 กุมภาพันธ์ พ.ศ. 2542 ด้วยผลของกฎหมาย

ปี พ.ศ. 2546 เขตสภาตำบลนครหลวงมีประชากร 1,683 คน และมี 559 ครัวเรือนประชากรรายตำบลในประเทศไทย ณ วันที่ 31 ธันวาคม พ.ศ. 2546 (เขตตำบลนครหลวง (เฉพาะนอกเขตเทศบาลตำบลนครหลวง) อำเภอนครหลวง จังหวัดพระนครศรีอยุธยา) สืบค้นเมื่อวันที่ 15 มีนาคม พ.ศ. 2567 บางส่วนอยู่ในเขตเทศบาลตำบลนครหลวง โดยส่วนที่อยู่นอกเขตเทศบาลมีสภาพไม่เข้าองค์ประกอบความเป็นหมู่บ้าน และไม่ผ่านการเงื่อนไขในการตั้งเป็นองค์การบริหารส่วนตำบล จึงพิจารณาให้รวมสภาตำบลนครหลวงเข้ากับเทศบาลตำบลนครหลวง ในปี พ.ศ. 2547 วันที่ 22 เมษายน พ.ศ. 2547 ทำให้ตำบลนครหลวงอยู่ในเขตเทศบาลตำบลนครหลวงทั้งหมด
# บิลล์ แชงคลี
วิลเลียม แชงคลี   (2 กันยายน ค.ศ. 1913 – 29 กันยายน ค.ศ. 1981) อดีตนักฟุตบอลและผู้จัดการทีมชาวสกอตแลนด์ เป็นอดีตผู้จัดการทีมสโมสรฟุตบอลลิเวอร์พูล ผู้เป็นที่รู้จักและประสบความสำเร็จสูงสุดผู้หนึ่งในประวัติศาสตร์สโมสร เคยติดทีมชาติสกอตแลนด์ 12 นัด

ในสมัยนักเตะเล่นในตำแหน่งวิงฮาร์ปฝั่งขวา (ปัจจุบันตำแหน่งนี้ยกเลิกไปแล้ว) ให้กับสโมสรฟุตบอลคาร์ไลล์ยูไนเต็ด 1 ฤดูกาล ก่อนที่จะใช้ชีวิตลูกหนังส่วนใหญ่กับสโมสรฟุตบอลเพรสตันนอร์ทเอนด์ โดยชนะเลิศเอฟเอคัพ ในฤดูกาล 1938 ก่อนชีวิตจะพลิกผันเมื่อต้องเข้ารับใช้ชาติในสังกัดกองทัพอากาศอังกฤษ ในช่วงสงครามโลกครั้งที่สอง  ก่อนประกาศเลิกการค้าแข้งอาชีพในปี ค.ศ. 1949

เขาเริ่มรับตำแหน่งผู้จัดการทีมให้กับสโมสรคาร์ไลล์ยูไนเต็ด, กริมส์บีย์ทาวน์, เวิร์กคิงตัน, ฮัดเดอส์ฟีลด์ทาวน์ ก่อนเข้ารับตำแหน่งผู้จัดการทีมลิเวอร์พูล ในปี ค.ศ. 1959

ผลงานในช่วงชีวิตผู้จัดการทีมลิเวอร์พูลของเขาจัดว่าประสบความสำเร็จอย่างสูง โดยในช่วงที่เขารับตำแแหน่งใหม่ลิเวอร์พูลยังเล่นอยู่ในลีกดิวิชั่น 2 ก่อนที่เขาจะสามารถนำลิเวอร์พูลได้แชมป์ดิวิชั่น 2 และเลื่อนชั้นสู่ลีกดิวิชั่น 1 ซึ่งเป็นลีกสูงสุดในสมัยนั้นสำเร็จ ในฤดูกาล 1962 ก่อนที่จะนำทีมคว้าแชมป์ดิวิชั่น 1 อีก 3 สมัยในเวลาต่อมา , ชนะเลิศเอฟเอคัพ 2 สมัย, เอฟเอคอมมูนิตีชีลด์ 4 สมัย, และยูฟ่าคัพ 1 สมัย ก่อนที่จะประกาศวางมือคุมทีมในปี ค.ศ. 1974 รวมระยะเวลาในการคุมทีมลิเวอร์พูลทั้งสิ้น 14 ปี ก่อนที่บ๊อบ เพสลีย์จะรับตำแหน่งผู้จัดการทีมต่อจากเขา

7 ปี ต่อมาหลังจากวางมือจากตำแหน่งผู้จัดการทีม เขาก็เสียชีวิตลงในวัย 68 ปี

สถิติการคุมสโมสร
สโมสร  จาก ถึง จำนวนนัด ชนะ เสมอ แพ้ ชนะ %คาร์ไลล์ยูไนเต็ด19491951กริมส์บีทาวน์19511953เวิร์กคิงตัน19541955ฮัดเดอส์ฟีลด์ทาวน์19561959ลิเวอร์พูล19591974รวมทั้งสิ้น
# กิตติคุณ แจ่มสุวรรณ
กิตติคุณ แจ่มสุวรรณ เกิดเมื่อวันที่ 9 มิถุนายน พ.ศ. 2527 เป็นนักฟุตบอลไทย เกิดที่ จังหวัดกาฬสินธุ์ ปัจจุบันเล่นให้กับหนองบัว พิชญ ในไทยลีก ตำแหน่งผู้รักษาประตู

 เกียรติประวัติ 
บุรีรัมย์ ยูไนเต็ด
 ไทยลีก (1): 2554
 ไทยเอฟเอคัพ (1): 2554
# จอร์จิเย เช็ตกอวิช
จอร์จิเย เช็ตกอวิช (เกิดเมื่อวันที่ 1 มีนาคม พ.ศ. 2526) เป็นนักฟุตบอลชาวมอนเตเนโกร เกิดในพอดกอรีตซา ปัจจุบันเล่นให้กับสโมสรฟุตบอลบุรีรัมย์ ยูไนเต็ด ในไทยพรีเมียร์ลีก เล่นในตำแหน่งกองกลาง และเล่นให้กับฟุตบอลทีมชาติมอนเตเนโกร

แหล่งข้อมูลอื่น
 
 Profile and stats until 2003 at Dekisa.Tripod
# เริงยศ ศรีวรพงษ์พันธ์
เริงยศ ศรีวรพงษ์พันธ์ (2 พฤษภาคม พ.ศ. 2496 –) เป็นนักกีฬาฟันดาบสากลชาวไทย ผู้ซึ่งเข้าร่วมแข่งขันในเอเป้ประเภททีม รวมถึงเซเบอร์ทั้งในประเภทบุคคลและทีมในโอลิมปิกฤดูร้อน 1976 ร่วมกับนักฟันดาบสากลทีมชาติไทย ซึ่งได้แก่ ทวีวัฒน์ หุราพันธ์, สุทธิพงษ์ สันติเทวกุล, สมชัย ตรังเจริญงาม และ เสน่ห์ เชาว์สุรินทร์

เริงยศ ศรีวรพงษ์พันธ์ เป็นศิษย์เก่าโรงเรียนเตรียมอุดมศึกษา รุ่นที่ 324 - Alumni Portrait 2 และยังเป็นตัวแทนทีมชาติไทยร่วมกับเรืออากาศเอกสุทธิพงษ์ สันติเทวกุล ในการเข้าแข่งขันฟันดาบสากลในเอเชียนเกมส์ 1974 โดยเริงยศมีตำแหน่งเป็นประธานชมรมฟันดาบพระเกี้ยวในขณะนั้น นอกจากนี้ เขายังมีบทบาทในฐานะเป็นผู้ถ่ายทอดศิลปะการซ่อมดาบเอเป้ รวมถึงเทคนิคการเดินสายไฟฟ้าที่ดาบ และแม้กระทั่งการดัดมุมดาบ การตัดหางใบดาบการซ่อมดาบเอเป้เบื้องต้น ตลอดจนทำหน้าที่เป็นคณะกรรมการกีฬาฟันดาบสากลในกีฬามหาวิทยาลัยแห่งประเทศไทย ครั้งที่ 38More - จุฬาลงกรณ์มหาวิทยาลัย : จุฬาสัมพันธ์
# เล่ห์ (ชุดไมรอน โบลิทาร์)
เล่ห์  เป็นนวนิยายแนวสืบสวนสอบสวน/ระทึกขวัญ เขียนโดย ฮาร์ลาน โคเบน งานเขียนชิ้นนี้เป็นลำดับที่ 3 ในชุดนักสืบ ไมรอน โบลิทาร์ ฉบับภาษาอังกฤษพิมพ์ครั้งแรกโดยสำนักพิมพ์เดลล์ เมื่อปี ค.ศ. 1996Fade Away by Harlan Coben -- Fantastic Fiction ส่วนฉบับภาษาไทย แปลโดยอริณี เมธเศรษฐ ตีพิมพ์ครั้งแรกโดยแพรวสำนักพิมพ์ เมื่อปี ค.ศ. 2006

ผลงานชิ้นนี้ได้รับ "รางวัลเอ็ดการ์ส" (Edgars Award) ประจำปี ค.ศ. 1997 ประเภท  Best Paperback Original และ "รางวัลชามัส" (Shamus Award) ในปีเดียวกัน ในประเภท BEST P.I. PAPERBACK ORIGINALThe Shamus Awards, Bestowed by the Private Eye Writers of America
# ฮิตาจิ (เมือง)
ฮิตาจิ  เป็นนครที่ตั้งอยู่ในจังหวัดอิบารากิ ประเทศญี่ปุ่น ประกาศจัดตั้งขึ้นเป็นนครเมื่อวันที่ 1 กันยายน ค.ศ. 1939 ตั้งติดกับมหาสมุทรแปซิฟิก มีจำนวนประชากรทั้งสิ้น 195,844 คน ในปี ค.ศ. 2008

ในสมัยสงครามโลกครั้งที่สอง นครฮิตาจิเป็นเป้าหมายโจมตีสำคัญของสหรัฐอเมริกา เพราะเป็นที่ตั้งของโรงงานชิ้นส่วนอุปกรณ์ไฟฟ้าถึง 6 โรง อีกทั้งยังมีเหมืองทองแดงที่มีจำนวนถึง 1 ใน 10 ของทองแดงที่มีอยู่ในญี่ปุ่น ด้วยเหตุนี้สหรัฐจึงโจมตีนครฮิตาจิในวันที่ 19 กรกฎาคม ค.ศ. 1945 ได้รับความเสียหายถึง 64.5%

 ภูมิศาสตร์ 
ฮิตาจิตั้งอยู่ทางตอนเหนือของจังหวัดอิบารากิ มีชายฝั่งยาวติดกับมหาสมุทรแปซิฟิกทางทิศตะวันออก มีทางหลวงญี่ปุ่นหมายเลข 6 ซึ่งเป็นเส้นทางที่เชื่อมระหว่างโตเกียวกับเซ็นได วิ่งขนานไปกับชายฝั่ง มีที่ราบชายฝั่งที่แคบและเป็นแนวยาวประกอบด้วยที่อยู่อาศัยและพื้นที่ทางการค้า ในทางธรณีวิทยา ฮิตาจิตั้งอยู่บนชั้นดินยุคแคมเบรียนซึ่งมีอายุประมาณ 500 ล้านปี โดยมีเหมืองหินผลิตซีเมนต์ทางด้านทิศตะวันตกของฮิตาจิ

 อาณาเขตติดต่อ 
 จังหวัดอิบารากิ
 ทิศเหนือ: นครทากาฮากิ
 ทิศตะวันตก: นครฮิตาจิโอตะ
 ทิศตะวันตกเฉียงใต้: นครนากะ
 ทิศใต้: หมู่บ้านโทไก

 ประชากร 
ตามข้อมูลการสำรวจสำมะโนประชากรของญี่ปุ่น ฮิตาจิมีจำนวนประชากรสูงสุดในช่วงทศวรรษ 1980 และลดลงอย่างต่อเนื่องตั้งแต่นั้นเป็นต้นมา

 การขนส่ง 
 รถไฟ 
 20px บริษัทรถไฟญี่ปุ่นตะวันออก: สายโจบัง
 สถานี:  –  –  –  – 

 ทางหลวง 
  - ทางแยกต่างระดับฮิตาจิ-มินามิโอตะ, ทางแยกต่างระดับฮิตาจิ-ชูโอ, ทางแยกต่างระดับฮิตาจิ-คิตะ
# หลง (ชุดไมรอน โบลิทาร์)
หลง  เป็นนวนิยายแนวสืบสวนสอบสวน/ระทึกขวัญ เขียนโดย ฮาร์ลาน โคเบน เป็นงานเขียนเล่มแรกในชุดนักสืบ ไมรอน โบลิทาร์ ซึ่งตัวเอกมีอาชีพเป็นตัวแทนนักกีฬา ฉบับภาษาอังกฤษ ตีพิมพ์ครั้งแรกโดยสำนักพิมพ์เดลล์ เมื่อปี ค.ศ. 1995Deal Breaker by Harlan Coben -- Fantastic Fiction ฉบับภาษาไทย แปลโดยอริณี เมธเศรษฐ ตีพิมพ์ครั้งแรกเมื่อปี ค.ศ. 2005 โดยแพรวสำนักพิมพ์

งานเขียนชิ้นนี้ได้รับ "รางวัลแอนโทนี" (Anthony Award–ตั้งชื่อตาม แอนโทนี่ บูเชอร์ นักเขียวแนวลึกลับชาวอเมริกัน) ประจำปี ค.ศ. 1996 และได้เข้าชิง "รางวัลเอ็ดการ์ส" (Edgars Award–ตั้งชื่อตามเอดการ์ แอลลัน โพ ผู้มีผลงานแนวสืบสวนสอบสวนคนแรกของโลก) ในประเภท Best Paperback OriginalBest Paperback Original Mystery Novel Edgar Award Winners and Nominees

ตัวละคร
 ไมรอน โบลิทาร์: ประธานบริษัทตัวแทน MB Sport Reps
 วินด์เซอร์ "วิน" ฮอร์น ล็อกวู้ด ที่สาม: เพื่อนสนิทของไมรอน ประธานบริษัทล็อก-ฮอร์น อินเวสต์เม้นท์สแอนด์เซคิวริตี้
 เอสเปอรันซ่า ดิอาซ: เลขานุการของ MB Sport Reps เพื่อนสนิทของไมรอนและวิน
# ซ้อน (ชุดไมรอน โบลิทาร์)
ซ้อน  เป็นนวนิยายแนวสืบสวนสอบสวน/ระทึกขวัญ เขียนโดย ฮาร์ลาน โคเบน งานเขียนชิ้นนี้เป็นลำดับที่ 6 ในชุด ไมรอน โบลิทาร์ ฉบับภาษาอังกฤษ ตีพิมพ์ครั้งแรกในปี ค.ศ. 1999 โดย Delacorte PressThe Final Detail by Harlan Coben -- Fantastic Fiction (อยู่ในเครือสำนักพิมพ์เดลล์) ส่วนฉบับภาษาไทย ตีพิมพ์ครั้งแรกในปี ค.ศ. 2007 แปลโดยอริณี เมธเศรษฐ
# แค้น (ชุดไมรอน โบลิทาร์)
แค้น  เป็นนวนิยายแนวสืบสวนสอบสวน/ระทึกขวัญ เขียนโดย ฮาร์ลาน โคเบน เป็นงานเขียนลำดับที่ 4 ในชุด ไมรอน โบลิทาร์ ฉบับภาษาอังกฤษตีพิมพ์ครั้งแรกในปี ค.ศ. 1997 โดยสำนักพิมพ์เดลล์Back Spin by Harlan Coben -- Fantastic Fiction สำหรับฉบับภาษาไทยตีพิมพ์ครั้งแรกโดยแพรวสำนักพิมพ์ ปี ค.ศ. 2006 แปลโดยอริณี เมธเศรษฐ
# แอร์โด
แอร์โด  หรือชื่อเก่าคือhttp://www.aviationwire.jp/archives/9575 ฮกไกโดอินเตอร์เนชันนัลแอร์ไลน์  เป็นสายการบินต้นทุนต่ำสัญชาติญี่ปุ่น ให้บริการเที่ยวบินประจำระหว่างโตเกียวและฮกไกโด สำนักงานใหญ่ตั้งอยู่ที่เมืองซัปโปะโระ"会社概要." Hokkaido International Airlines. สืบค้นเมื่อ 20 พฤษภาคม 2009. มีฐานบินหลักอยู่ที่ท่าอากาศยานนานาชาติโตเกียว

 ฝูงบิน 
thumb|right|280px|โบอิง 767-300 ที่ท่าอากาศยานนานาชาติโตเกียว
แอร์โดมีอากาศยานในฝูงบินดังนี้ (ข้อมูล ณ มิถุนายน 2025):

+ Air Do Fleetอากาศยานในฝูงบินสั่งซื้อผู้โดยสารโบอิง 737-70080144โบอิง 767-300ER40288
# อย่าบอกใคร
อย่าบอกใคร  เป็นนวนิยายแนวอาชญากรรม เขียนโดย ฮาร์ลาน โคเบน ฉบับภาษาอังกฤษตีพิมพ์ครั้งแรกในปี ค.ศ. 2001 โดยสำนักพิมพ์เดลล์Tell No One by Harlan Coben -- Fantastic Fiction ส่วนฉบับภาษาไทย ตีพิมพ์ครั้งแรกในปี ค.ศ. 2004 โดยแพรวสำนักพิมพ์ แปลโดยอริณี เมธเศรษฐ

นวนิยายเรื่องนี้ได้รับการดัดแปลงเป็นภาพยนตร์ฝรั่งเศสในปี ค.ศ. 2006 (ชื่อฝรั่งเศส คือ Ne le dis à personne)Tell No One -- IMDb

รางวัล
หนังสือเล่มนี้ได้เข้าชิงในรางวัลต่างๆ ดังนี้Tell No One by Harlan Coben -- Fantastic Fiction
 รางวัลเอ็ดการ์ส (Edgars Award)
 รางวัลแอนโทนี่ (Anthony Award)
 รางวัลแมคคาวิตี้ (Macavity Award)
# แกล้ง (ฮาร์ลาน โคเบน)
แกล้ง  เป็นงานเขียนแนวอาชญกรรม เขียนโดย ฮาร์ลาน โคเบน ผลงานชิ้นนี้เป็นผลงานชิ้นแรกของเขาที่ได้รับการตีพิมพ์ ฉบับภาษาอังกฤษตีพิมพ์ครั้งแรกในเดือนมิถุนายน ปี ค.ศ. 1990 และได้รับการพิมพ์ซ้ำในปี ค.ศ. 2010Play Dead by Harlan Coben -- Fantastic Fiction สำหรับภาษาไทย ตีพิมพ์ครั้งแรกในปี ค.ศ. 2011 โดยแพรวสำนักพิมพ์ แปลโดยมณฑารัตน์ ทรงเผ่า
# โอกาสสุดท้าย (ฮาร์ลาน โคเบน)
โอกาสสุดท้าย  เป็นนวนิยายแนวอาชญากรรม เขียนโดย ฮาร์ลาน โคเบน ฉบับภาษาอังกฤษตีพิมพ์ครั้งแรกในปี ค.ศ. 2003 โดยสำนักพิมพ์โอไรออนNo Second Chance by Harlan Coben -- Fantastic Fiction สำหรับภาษาไทย ตีพิมพ์ในปี ค.ศ. 2004 โดยแพรวสำนักพิมพ์ แปลโดยมณฑารัตน์ ทรงเผ่าโอกาสสุดท้าย -- ฮาร์ลาน โคเบน
# พราง (ฮาร์ลาน โคเบน)
พราง  เป็นนวนิยายแนวลึกลับ เขียนโดย ฮาร์ลาน โคเบน ฉบับภาษาอังกฤษตีพิมพ์ครั้งแรกในปี ค.ศ. 2007 โดยสำนักพิมพ์ดั๊ตตั้นThe Woods by Harlan Coben -- Fantastic Fiction สำหรับภาษาไทย ตีพิมพ์ในปี ค.ศ. 2008 โดยแพรวสำนักพิมพ์ แปลโดยมณฑารัตน์ ทรงเผ่า

เรื่องย่อ
เมื่อ 20 ปีก่อน ที่ค่ายฤดูร้อน เด็กสาววัยรุ่นสี่คนถูกฆ่าตาย หนึ่งในนั้นคือเด็กสาวชื่อ คามิลล์ โคปแลนด์ ฆาตกรถูกจับเข้าคุก

20 ปีให้หลัง พอล โคปแลนด์ หรือที่เรียกกันสั้น ๆ ว่าโคป น้องชายของคามิลล์ ได้เข้าทำงานเป็นอัยการประจำเอสเซ็กส์เคาน์ตี้ รัฐนิวเจอร์ซีย์ เขากำลังเคร่งเครียดกับการว่าความคดีข่มขืนคดีหนึ่ง แต่แล้วจู่ ๆ ก็ได้รับโทรศัพท์จากตำรวจสืบสวนที่นิวยอร์ก ทางนั้นเชื่อว่าพอลสามารถช่วยให้ข้อมูลในการสืบคดีฆาตกรรมปริศนาที่ทางตำรวจหาตัวคนผิดไม่ได้ เป็นคดีที่อาจจะเกี่ยวข้องการการตายของคามิลล์ ในเวลาเดียวกัน ลูซี่ โกลด์ แฟนเก่าของพอล ผู้เป็นอาจารย์สอนอยู่ที่มหาวิทยาลัยแห่งหนึ่ง ก็ได้รับเรียงความที่นักเรียนคนหนึ่งส่งมาให้ มีเนื้อหาเกี่ยวกับเหตุการณ์ที่เกิดขึ้นในคืนฆาตกรรมเมื่อ 20 ปีก่อนโดยละเอียด

และแล้วก็เกิดการฆาตกรรมขึ้นอีกครั้ง โดยที่ผู้ตายมีส่วนเกี่ยวข้องกับคดีเมื่อ 20 ปีก่อน และที่บ้านของเขา ก็มีรายงานข่าวเกี่ยวกับพอลตัดเก็บไว้มากมาย รวมทั้งคนสนิทของเขาก็ให้การว่าผู้ตายพูดอยู่เสมอ ๆ ว่า ตอนเกิดเหตุฆาตกรรมเมื่อ 20 ปีก่อนนั้น "พอลโกหก"
 
อ้างอิง
# แกมมา ซีฟิอัส เอบี
แกมม่า ซีฟิอัส เอบี เป็นดาวเคราะห์นอกระบบ อยู่ห่างประมาณ 45 ปีแสงจากโลกในกลุ่มดาวซีฟิอัส เดิมเคยเป็นที่สงสัยว่ามีดาวเคราะห์ดวงนี้อยู่ตั้งแต่ปี ค.ศ. 1988 แล้ว แต่มาได้รับการยืนยันว่าอยู่ในวงโคจรรอบดาวฤกษ์แกมมาเซเฟย์ เมื่อปี ค.ศ. 2002 ดังนั้นจึงอาจนับได้ว่าดาวเคราะห์ดวงนี้เป็นดาวเคราะห์นอกระบบดวงแรกอย่างแท้จริงที่ถูกค้นพบ

ดูเพิ่ม
 51 Pegasi b
 HD 114762 b
 Iota Horologii b
 PSR B1257+12 B
 PSR B1257+12 C
# การเยี่ยมคารวะ
การเยี่ยมคารวะ  ในการทูต เป็นการพบปะอย่างเป็นทางการซึ่งทูตหรือผู้แทนรัฐหนึ่งเข้าเยี่ยมแสดงน้ำใจไมตรีต่อประมุขหรือข้าราชการอีกรัฐหนึ่ง ผู้เยี่ยมคารวะนั้นอาจเป็นประมุขแห่งรัฐ นายกรัฐมนตรี รัฐมนตรี หรือทูตก็ได้ การพบปะเช่นนี้โดยธรรมเนียมแล้วเพื่อแสดงอัธยาศัยไมตรีเชิงสัญลักษณ์มากกว่าเพื่อสนทาปราศรัยในประเด็นต่าง ๆ อย่างละเอียด

ตามธรรมดา การเยี่ยมคารวะประมุขแห่งรัฐมักกระทำ ณ วังหรือจวนของประมุข และทูตานุทูตจะพร้อมกันเข้าเยี่ยมคารวะประมุขแห่งรัฐเมื่อขึ้นปีใหม่เพื่ออวยพรในนามของรัฐตน ในบางกรณี ประมุขแห่งรัฐอาจกล่าวสุนทรพจน์เพื่อแสดงนโยบายสำหรับปีใหม่โดยรวม แล้วเอกอัครราชทูตจะรายงานสุนทรพจน์นั้นกลับไปยังรัฐตน

ในระดับเป็นทางการที่สุด เอกอัครราชทูตที่เข้าเยี่ยมคารวะประมุขแห่งรัฐอาจจำต้องแต่งเครื่องแบบทูต ชุดประจำชาติ ชุดเช้า (morning suit) หรือชุดบ่าย (white tie)
# ดาวอาร์136เอ1
ดาวอาร์136เอ1 (R136a1) เป็นดาววอลฟ์–ราแย ที่มวลมากที่สุดเท่าที่ทราบ มันมีมวลราวๆ 196 เท่าของมวลดวงอาทิตย์ และเป็นหนึ่งในดาวฤกษ์ที่สว่างที่สุดเท่าที่พวกเราค้นพบ ซึ่งมันความสว่างประมาณ 4,700,000 เท่า ของความสว่างของดวงอาทิตย์
ดูเพิ่ม
 กระจุกดาว R136
 เนบิวลาบึ้ง
 ดาววอลฟ์–ราแย
# เมซีเย 82
เมซีเย 82 (ที่รู้จักกันดี NGC 3034, Cigar Galaxy หรือ M82) เป็นดาราจักรดาวกระจาย ที่ใกล้ที่สุด โดยอยู่ห่างจากโลกประมาณ 12 ล้านปีแสง ในกลุ่มดาวหมีใหญ่ เป็นดาราจักรที่ใหญ่เป็นอันดับสองของกลุ่ม เอ็ม81โดยมีเส้นผ่านศูนย์กลางไอโซโฟตD 25ที่ 

 การค้นพบ 
เมซีเย 82 และเมซีเย 81 ถูกค้นพบโดยโยฮัน เอเลิร์ท โบเดอในปี 1774 เขาบรรยายว่ามันเป็น "จุดทึบแสง" โดยจุดนี้จะอยู่ห่างจากจุดอื่นประมาณ3⁄4องศา "สีซีดมากและมีรูปร่างยาว" ในปี 1779 Pierre Méchainค้นพบวัตถุทั้งสองอีกครั้งโดยอิสระและรายงานให้ชาร์ล เมซีเยทราบซึ่งเขาได้เพิ่มวัตถุทั้งสองนี้ลงในแค็ตตาล็อกของเขา

ดูเพิ่ม
ดาราจักรประเภทดาวกระจาย
ดาราจักรไร้รูปแบบ
ไอซี 10
เอ็ม 81
# เอริช เฮ็คเคิล
เอริช เฮ็คเคิล (31 กรกฎาคม ค.ศ. 1883 – 27 มกราคม ค.ศ. 1970) เป็นจิตรกรชาวเยอรมัน

เฮ็คเคิลศึกษาที่ไฟรแบร์คและเค็มนิทซ์ ที่เค็มนิทซ์ เขาได้รู้จักกับคาร์ล ชมิท-ร็อทลุฟ ระหว่าง ค.ศ. 1904–1906 เขาได้ศึกษาเกี่ยวกับสถาปัตยกรรมที่วิทยาลัยเทคนิคประจำเมือง ซึ่งเป็นที่ที่เขาพบกับแอ็นสท์ ลูทวิช เคียร์ชเนอร์ ได้สอบผ่านในปีนั้น แต่เฮ็คเคิลได้ออกจากสถาบันและได้ทำงานในสำนักงานสถาปนิกของวิลเฮ็ล์ม ไครส์ ในวันที่ 17 เมิถุนายน ค.ศ. 1905 ตัวเขาพร้อมด้วยเคียร์ชเนอร์, ชมิท-ร็อทลุฟ และฟริทซ์ ไบลเลอ ได้ก่อตั้งดีบรึคเคอ มุมมองทางศิลปะของพวกเขาต่อต้านงานจำพวกของฟินเซนต์ ฟัน โคค และปอล โกแก็ง และกระแสลัทธิประทับใจใหม่

หลังจากที่เขาเข้าร่วมงานนิทรรศการครั้งแรกในไลพ์ซิชใน ค.ศ. 1905, เดรสเดินและฮาเกินใน ค.ศ. 1906, อ็อลเดินบวร์คใน ค.ศ. 1908, นิทรรศการซ็อนเดอร์บุนท์ที่โคโลญใน ค.ศ. 1912 เฮ็คเคิลได้แสดงงานเดี่ยวเป็นครั้งแรกที่หอศิลป์ฟริทซ์ กัวร์ลิท ที่กรุงเบอร์ลินใน ค.ศ. 1913 และในปีเดียวกันนั้นเอง เขาได้ออกจากกลุ่มดีบรึคเคอ

ในปีถัดมาเขาได้เข้าร่วมเป็นหน่วยแพทย์ในสงครามโลกครั้งที่ 1 ในระหว่างนี้เขาได้รู้จักกับมัคส์ เบ็คมัน และเจมส์ แอ็นซอร์ ศิลปินชาวเบลเยียม เขาใช้ชีวิตหลังสงครามตั้งแต่ ค.ศ. 1919–1944 ที่โอสเทอร์ฮ็อลทซ์

เขาได้ทำหน้าที่ที่ได้รับมอบหมายจากเค็สบัค คือการตกแต่งภายในห้องยุคกลางซึ่งก่อนหน้านี้เคยใช้เป็นห้องเก็บของ การตกแต่งภายในของเขาถูกทำลายลงภายหลังจากการเกิดสงคราม ในภาพการตกแต่งปรากฏอิทธิพลของคติรูปธรรมแนวใหม่  และกระแสลัทธิสำแดงพลังอารมณ์แบบเยอรมัน

ต่อมาใน ค.ศ. 1937 เหล่านาซีห้ามเขาจัดแสดงงาน ผลงานกว่า 729 ชิ้นของเขาถูกยึด และบางส่วนได้ถูกแสดงต่อในนิทรรศการศิลปะที่เสื่อมทราม สตูดิโอของเขาที่เบอร์ลินถูกทำลายโดยการโจมตีทางอากาศ และงานของเขาจำนวนมากก็ถูกทำลายไปด้วยเช่นกัน เขาเสียชีวิตใน ค.ศ. 1970 รวมอายุ 86 ปี ภาพวาดของเขาส่วนใหญ่เป็นงานสีน้ำ แม่พิมพ์ไม้ และการแกะสลัก
# ลัทธิสำแดงพลังอารมณ์แบบเยอรมันเหนือ
ลัทธิสำแดงพลังอารมณ์แบบเยอรมันเหนือ  คือ กลุ่มย่อยอีกหนึ่งกลุ่มของ ลัทธิสำแดงพลังอารมณ์แบบเยอรมัน เป็นกลุ่มศิลปินที่ก่อตัวขึ้นภายในเมืองมิวนิก เช่นเดียวกันกับกลุ่มเดอะบลูไรเดอร์ 

เมื่อลองวาดแผนที่แห่งจินตนาการของลัทธิสำแดงพลังอารมณ์แบบเยอรมัน เราจะพบว่าเมืองและประเทศต่าง ๆ มีความสำคัญมากต่อการก่อตั้งกลุ่มทางศิลปะ เดรสเดนเป็นเมืองที่ศิลปินกลุ่มเดอะ บริดจ์ ได้รวมตัวกันขึ้นในปี 1905 และแน่นอนว่าเป็นเมืองที่ได้รับการยกย่องว่าเป็นเมืองหลวงของลัทธิสำแดงพลังอารมณ์แบบเยอรมัน และมิวนิก (Munich) ก็คือเมืองที่ถอดแบบเดรสเดนออกมา ไม่มีกลุ่มทางศิลปะกลุ่มใดที่มีทฤษฎีและหลักการเป็นของตัวเองโดยสมบูรณ์ 

 ประวัติ 
หลังจากที่ศิลปินหลายคนได้พากันออกจากกลุ่ม Neue Künstlerverinigung (N.K.V.M. สมาคมศิลปินหน้าใหม่ในมิวนิก) พวกเขาก็ได้ผูกมิตรกันและรวบรวมเอาบทบรรณาธิการของปฏิทินบันทึกเหตุการณ์ของกลุ่ม เดอะ บลูไรเดอร์ ที่เขียนขึ้นโดย วาสสิลี แคนดินสกี (Wassily Kandinsky) และ ฟรานซ์ มาร์ก (Franz Marc)

เอมิล โนลด์ (Emil Nolde), Paula Modersohn-Becker และ Christian Rohlf ได้รับการยกย่องในฐานะตัวแทนของกลุ่มนอร์ธเธิร์น ลัทธิสำแดงพลังอารมณ์แบบเยอรมัน พวกเขาไม่ได้จัดตั้งกลุ่มอย่างเป็นทางการ แต่เป็นเพียงกลุ่มเพื่อนเท่านั้น โนลด์พบกับ Modersohn-Becker เมื่อเขาอยู่ที่กรุงปารีส ในปี 1900 ที่ Soest โนลด์เป็นผู้แนะนำ Rohlfs และ Modersohn-Becker ให้รู้จักกัน โดยมี Osthaus เป็นผู้สนับสนุนกลุ่มของพวกเขา

หลายครั้งที่เราจะพบว่ามีการกล่าวถึงชีวประวัติของโนลด์เสมือนกับเป็นศิลปินในกลุ่มเดอะบริดจ์ เพราะด้วยความที่เขาเคยเป็นสมาชิกของกลุ่มเดอะบริดจ์ นานถึง 18 เดือน และ Rohlfs ที่มักถูกมองว่าเป็นศิลปินในกลุ่มของไรน์นิชลัทธิสำแดงพลังอารมณ์ ร่วมกันกับ Morgner, Macke และ Campendonk

 แนวคิดและวิธีการทำงาน 
ศิลปินแต่ละคนจะอาศัยอยู่ในที่ของตนเอง เป็นที่ซึ่งโดดเดี่ยวและห่างไกลจากคนอื่น ๆ และนั่นเป็นผลทำให้วิวัฒนาการของศิลปินแต่ละคนปรากฏขึ้น เป็นงานศิลปะที่ค่อนข้างอิสระและแทบจะไม่มีการยุ่งเกี่ยวกับโลกภายนอก ที่กล่าวมาทั้งหมดราวกับว่างานศิลปะของทั้ง 3 คน เป็นอิสระออกจากกันเองนั้น ถือเป็นเรื่องผิดพลาด เพราะโดยพื้นฐานของ กลุ่มนอร์ธเธิร์น ลัทธิสำแดงพลังอารมณ์แบบเยอรมัน พวกเขาต่างมีลักษณะพิเศษที่ได้แบ่งปันร่วมกัน โดยที่ศิลปินแต่ละคนจะกำหนดลักษณะการสื่อความทางศิลปะแบบง่าย ๆ แต่รอบคอบ เพื่อจงใจจำกัดวิธีการที่ซับซ้อนมาสู่ความง่าย

พวกเขาแตกต่างจากศิลปินในกลุ่มเดอะบริดจ์ ในการยับยั้งทางอารมณ์กับภาพที่พวกเขาวาด แม้ว่าพวกเขาค่อนข้างที่จะรุนแรง จริงจัง และเคร่งขรึม แต่สำหรับพวกเขา สีไม่ได้มีลักษณะพิเศษเฉพาะในเรื่องของความเปรียบต่างและเต็มไปด้วยความหมายเท่านั้น แต่สีมักจะแสดงสัญลักษณ์เฉพาะตัวอยู่เสมอ รูปทรงและสีที่ปรากฏในภาพวาดของพวกเขาถูกผสมผสานกันเพื่อสร้างรูปแบบที่งดงาม เปรียบเทียบกับความงามของธรรมชาติ

ภายในงานของโนลด์และ Rohlf เป็นงานที่พร้อมจะดึงผู้ชมให้ลงสึกสู่พื้นดิน เป็นนัยสำคัญที่ฝังรากลึงลงไปในงานของพวกเขา เนื่องจากมีการสร้างงานในพื้นที่ชนบทตอนเหนือของเยอรมัน ซึ่งนั่นทำให้งานศิลปะของศิลปินทั้งสองเต็มไปด้วยสิ่งมีชีวิตจากปกรนัมของแถบนอร์นิก เช่น ตัวโนม กอบลิน และสัตว์ในตำนาน
# เอมิล นอลเดอ
เอมิล นอลเดอ  หรือในชื่อเดิมคือ เอมิล แฮนสัน (Emil Hanson) เกิดเมื่อวันที่ 7 สิงหาคม ค.ศ. 1867 เป็นจิตรกรชาวเยอรมันเชื้อสายเดนมาร์ก เขาเกิดในบ้านไร่แห่งหนึ่งใกล้กับหมู่บ้านเล็ก ๆ ชื่อ นอลเดอ (Nolde) ในประเทศเดนมาร์ก เขาเติบโตมาในฟาร์ม เป็นลูกชาวนา มีพี่น้อง 4 คน เขาชอบวาดภาพมาตั้งแต่เด็ก ในช่วงระหว่างปี ค.ศ. 1884-1888 เขาไปฝึกหัดเป็นช่างไม้ในโรงงานผลิตเครื่องเรือนและในขณะเดียวกันก็วาดภาพไปด้วย 

ต่อมาในปี ค.ศ. 1888 เขามีโอกาสได้เดินทางไปยังเมืองมิวนิกเพื่อชมงานศิลปะ นับเป็นการเปิดหูเปิดตาครั้งแรกของเขากับโลกศิลปะและเป็นแรงบันดาลใจให้เขาเข้าโรงเรียนศิลปะที่เมืองคาร์ลสรูเออ ประเทศเยอรมนีในปี ค.ศ. 1889 โดยในตอนกลางวันเขาทำงานในโรงงานผลิตเครื่องเรือน พอตอนเย็นก็ไปเรียนศิลปะ 

อย่างไรก็ดี ในปี ค.ศ. 1891 เมื่อเขาเห็นประกาศรับสมัครครูสอนวาดภาพที่โรงเรียนสำหรับเด็กแห่งหนึ่งในประเทศสวิตเซอร์แลนด์ เขาก็สนใจไปสมัครและในที่สุดก็ได้ทำงานเป็นครูสอนวาดภาพอยู่ที่นั่นในช่วงระหว่างปี ค.ศ. 1892-1898 จากนั้นจึงขอลาออกเพื่อไปเรียนศิลปะขั้นสูงและเพื่อเป็นศิลปินอิสระ 

ในปี ค.ศ. 1898 เขาซึ่งขณะนั้นมีอายุได้ 31 ปีต้องการเข้าเรียนศิลปะ แต่ก็ถูกสถาบันวิจิตรศิลป์มิวนิก (Munich Academy of Fine Arts) ปฏิเสธเนื่องจากมีอายุมากเกินไป เขาจึงหันไปเรียนวาดภาพเพิ่มเติมกับครูพิเศษตัวต่อตัว ต่อมาในปี ค.ศ. 1899 เขา เดินทางไปอยู่ที่กรุงปารีสเป็นเวลา 9 เดือนเพื่อเที่ยวชมภาพวาดตามพิพิธภัณฑ์ต่าง ๆ ในช่วงเวลาดังกล่าว ภาพวาดแบบอิมเพรสชันนิสม์ (impressionism) กำลังเป็นที่นิยมอย่างมาก 

นอลเดอย้ายไปอยู่ที่โคเปนเฮเกน ประเทศเดนมาร์ก ในปี ค.ศ. 1900 เขามีโอกาสพบกับ Ada Vilstrup นักแสดงชาติเดียวกับเขา  ต่อมาในปี ค.ศ. 1902 ทั้งคู่ก็ได้แต่งงานกัน เอมิลเปลี่ยนนามสกุลใหม่โดยใช้สถานที่เกิดคือเมือง Nolde มาเป็นนามสกุล หลังแต่งงาน นอลเดอกับภรรยาก็ได้ย้ายไปอยู่ที่เบอร์ลิน ยึดอาชีพศิลปิน เขาวาดภาพจำนวนมากและก็ได้รับความสนใจจากผู้คนจำนวนมากเนื่องจากภาพวาดของเขามีสีสันสดใสแตกต่างจากภาพวาดของศิลปินคนอื่น ๆ ในขณะนั้น ในช่วงปี ค.ศ. 1906-1907 นอลเดอมีโอกาสเข้าร่วมกลุ่มกับศิลปินเยอรมันหลายกลุ่มรวมทั้งได้เข้าเป็นสมาชิกของกลุ่มดีบรึคเคอใน ค.ศ. 1907 นอกจากนี้แล้ว นอลเดอยังมีโอกาสได้แสดงภาพวาดของเขาร่วมกับ วาสสิลี แคนดินสกี (Kadinsky) ในปี ค.ศ. 1912 อีกด้วย 

หลังสงครามโลกครั้งที่ 1 ในปี ค.ศ. 1920 นอลเดอออกมาแสดงตัวให้การสนับสนุนการดำเนินงานของพรรคนาซีอย่างออกนอกหน้า เขาไม่ชอบศิลปินยิว เขาพยายามแสดงให้เห็นว่า ลัทธิสำแดงพลังอารมณ์ (expressionism) เป็นศิลปะของเยอรมัน อย่างไรก็ตาม ฮิตเลอร์ก็ไม่ชอบงานของเขาและเรียกผลงานของเขา ว่า "ศิลปะที่เสื่อมทราม" (degenerate art) ไม่นานผลงานจำนวน 1052 ชิ้นของนอลเดอก็ได้ถูกยกออกไปจากพิพิธภัณฑ์มากกว่าผลงานของศิลปินคนอื่น ๆ เนื่องจากฮิตเลอร์เห็นว่าภาพวาดของเขาน่าเกลียดและไม่มีความเป็น "อารยัน" เอาเสียเลย นอกจากนี้ นอลเดอก็ยังถูกสั่งห้ามวาดภาพไปจนถึงปี ค.ศ. 1941 อีกด้วย

ลักษณะของผลงาน
ผลงานที่ใช้สีอย่างมีชีวิตชีวา แสดงออกถึงอารมณ์แท้จริงของผู้วาดโดยไม่คำนึงถึงสัดส่วนหรือความเป็นจริงของสิ่งที่วาดมากนัก นอลเดอเป็นจิตรกรที่มีชื่อเสียงคนหนึ่งของศตวรรษที่ 20 เขาวาดทั้งสีน้ำและสีน้ำมัน ลักษณะเด่นของภาพวาดของเขาคือใช้สีที่ชัดเจน คมเข้ม ชอบใช้สีแดงเข้มและเหลืองทองเป็นพิเศษ